Галоўны інжынер праекта

Галоўны інжынер праекта (ГІП) — кіраўнік праектавання аб’ектаў вытворчага прызначэння, адказны за тэхнічны ўзровень і эканамічную эфектыўнасць будучага збудаванняЕДИНЫЙ КВАЛИФИКАЦИОННЫЙ СПРАВОЧНИК ДОЛЖНОСТЕЙ СЛУЖАЩИХ.

У адрозненне ад галоўнага інжынера праекта, галоўны архітэктар праекта (ГАП) адказвае за праектаванне аб’ектаў цывільнага будаўніцтва, гарадскога планавання і забудовы населеных пунктаў. ГАП і ГІП часта працуюць у адной камандзе, забяспечваючы адпаведнасць праекта тэхнічным і архітэктурным патрабаванням.

 Абавязкі 
Галоўны інжынер праекта забяспечвае тэхнічнае кіраўніцтва праектна-пошукавымі работамі, аўтарскі нагляд за будаўніцтвам, увядзеннем у эксплуатацыю і асваеннем праектных магутнасцей. Яго дзейнасць накіравана на павышэнне якасці праектна-каштарыснай дакументацыі, скарачэнне выдаткаў на будаўніцтва і эксплуатацыю аб’ектаў.

 Функцыі 

 Выкарыстанне перадавых навуковых і тэхнічных дасягненняў, эканамічна аптымальных праектных рашэнняў.
 Кантроль за адпаведнасцю праектнай дакументацыі дзеючым нормам, стандартам і правілам.
 Удзел у выбары пляцовак для будаўніцтва, падрыхтоўцы заданняў на праектаванне і правядзенні інжынерных даследаванняў.
 Арганізацыя работы па ўдасканаленні тэхнічнай дакументацыі і скарачэнні выдаткаў на будаўніцтва.
 Узаемадзеянне з субпадраднымі арганізацыямі, пастаўшчыкамі тэхналагічнага абсталявання і будаўнічымі кампаніямі.
 Падрыхтоўка да абароны праектаў у кантралюючых органах і экспертных камісіях.
 Узгадненне змяненняў у працэсе будаўніцтва і адаптацыя праектаў пад новыя нарматыўныя патрабаванні.

 Веды і навыкі 
Галоўны інжынер праекта павінен ведаць заканадаўчыя і нарматыўныя дакументы па праектаванні і будаўніцтве, перспектывы развіцця галіны, стандартызацыю, сертыфікацыю, патэнтазнаўства, эканамічныя і экалагічныя патрабаванні да аб’ектаў, будаўнічыя нормы і правілы, аўтарскае права, заканадаўства аб ахове працы і пажарнай бяспецы.

 Кваліфікацыйныя патрабаванні 
У Беларусі для атрымання пасады ГІПа патрабуецца вышэйшая адукацыя ў галіне праектавання і будаўніцтва, стаж працы не менш за 8 гадоў, а пры праектаванні асабліва складаных і буйных аб’ектаў — не менш за 10 гадоў.

 Крыніцы 

Катэгорыя:Інжынеры
Катэгорыя:Праектаванне